Niylegalne autōmaty do szpilōw w Katowicach
Policyjōny z Katowic, co zwalczajōm przestympczość ekōnōmicznõ społym ze funkcjōnariuszami Krajowyj Administracyje Skarbowyj, zabezpieczyli autōmaty do niylegalnych szpilōw hazardowych. Przekludzōnŏ akcyjŏ zakōńczyła sie przejyńciym 5 niylegalnych maszin. Za naruszynie prawideł ôrdōnku kŏrno-skarbowego grozi wysokŏ sztrŏfa, a nawet 3 lata heresztu.
Policyjōny z Wydziału do Walki z Przestympczościōm Ekōnōmicznōm Kōmyndy Miejskij Policyje w Katowicach dostali informacyjõ, iże w jednym z lokalōw przi ulicy Jōzefowskij mogōm być autōmaty do niylegalnych szpilōw hazardowych. Społym z funkcjōnariuszami Krajowyj Administracyje Skarbowyj wkroczyli do lokalu, kaj znŏdli niylegalne masziny. Skuli podyjzdrzyniŏ naruszyniŏ prawa ô szpilach losowych, mōndurowi zabezpieczyli 5 maszin, na kerych były kludzōne niylegalne szpile hazardowe przeciw ôbowiōnzujōncym prawidłōm. Autōmaty trefiyły do składōw ślōnskigo dinstu cylno-skarbowego. Terŏz śledczy ôbsztalujōm, jake straty pōniōs Skarb Państwa skuli niylegalnyj działalności zalōnu szpilōw. Za przestympstwo kludzyniŏ szpilōw losowych bez wymŏganyj zwōle abo kōncesyje grozi wysokŏ sztrŏfa abo kŏra do 3 lŏt wiynziyniŏ.
Fot. ilustracyjnŏ: KPP Cieszyn
szl_Latn szl_Latn szl_Latn kea_Latn